b'\n_START_ARTICLE_\nHege Maria Eriksson\n_START_SECTION_\nUtdanning og bakgrunn\n_START_PARAGRAPH_\nEriksson er utdannet sivilarkitekt fra Arkitekth\xc3\xb8gskolen i Oslo (AHO). Hun har arbeidet som arkitekt og prosjektleder i sitt eget firma LY arkitekter (2004-2009), v\xc3\xa6rt fagsjef i Norske arkitekters landsforbund (2010-2011), konsulent for arkitektur- og kulturbygg i Norsk kulturr\xc3\xa5d og styreleder i Galleri ROM f\xc3\xb8r hun ble tilsatt som fagsjef i Norsk Form. _NEWLINE_Eriksson har ogs\xc3\xa5 bakgrunn som skribent, og har virket som redaksjonsmedarbeider i Byggekunst/Arkitektur N, samt skrevet en ukentlig spalte om arkitektur i Dagbladet (2007). I 2004 gav hun ut boken Museumsarkitektur - En studie av nyere norske museumsbygg.'